Kreis Geestmünn

De Kreis Geestmünn weer von 1885 bet 1932 en Landkreis in de prüüßsche Provinz Hannover mit Seet in Geestmünn.

 Geografie 

In’n Noorden dee de Kreis an’n Kreis Leh grenzen un in’n Oosten an’n Kreis Bremervöör. In’n Süüdoosten weer de Kreis Oosterholt un in’n Süüdwesten de Kreis Blomendal. In’n Westen leeg de Kreis an de Werser un op dat annere Över von de Werser weer dat Amt Braak in dat Land Ollnborg. Mit dat Landwöörden dee dat Amt Braak ok mit en Stück op dat rechte Över von de Werser recken. In’n Noordwesten von’n Kreis Geestmünn weer de Stadt Bremerhoben.

 Geschicht 

De Kreis Geestmünn is an’n 1. April 1885 ut dat Amt Hagen un den Deel von dat Amt Leh billt worrn, de in’n Süden von de Geest leeg. De Rest von dat Amt Leh keem an’n Kreis Leh.

1913 hett Geestmünn de Stadtrechten kregen un hett denn en egen Stadtkreis kregen, de ut’n Landkreis rutnahmen worrn is. Wulsdörp is 1920 von’n Kreis Geestmünn an de Stadt Geestmünn afgeven worrn un Schippdörperdamm 1927 an de Stadt Wersermünn.

Bi de Kreisreform 1932 is de Kreis denn mit den Kreis Leh to’n ne’en Landkreis Wersermünn tohoopfaat worrn.

 Landrääd 

 1. April 1885-1891: Georg Friedrich Ludwig Brandt
 1891-1910: Albert Dyes
 1910-1929: Leopold Rademacher
 1929-1932: Walter zur Nieden

 Inwahnertall 

 Tied 1890 1900 1910 1925 Inwahners 35.398 	 	 41.906 51.002 23.812*
 * nu ahn Geestmünn

Gemenen
De Gemenen von’n Kreis Geestmünn (Stand 1. Dezember 1910):

 Gemeen Inwahners Gemeen Inwahners Gemeen Inwahners Gemeen InwahnersAdelst 279Albst 184Apeler 49Appeln 286Ax 257Beverst 645Beverstermöhlen 40Bexhöv 350Bokel 1.206Bramel 414Braamst 423Bruunshusen 55Büttel 85Deelbrügg 7Dohren 11Donnern 466Dörphagen 146Driftseth 445Düring 435Finn 107Fleest 142Freeschluunbarg 333Frellsdorp 338Frellsdorpermöhlen 61Geestmünn 25.102Geestenseth 369Hagen 710Hahnenknoop 262Harndorp 124Heerst 193Hein 97Heis 313Hetthorn 63Heyerhöben 21Hollen 451Holt 71Hoop 64Huh 49Kassbrook 296Langendammsmoor 128Lanhusen 98Lehnst 143Loh (bi Beverst) 65Loh (bi Braamst) 99Lox 1.128Lübbs 263Meyerhoff 142Neenhusen 138Neenlann 301Ness 540Nückel 30Offenwarden 359Oolluunbarg 272Oosterndörp 123Rechtebe 88Rechtenfleth 391Saans 587Schippdörp 1.636Sellst 617Stinst 239Stotel 926Swegen 47Taben 33Uthleer 684Wachholt 54Weersbe 357Wehdel 608Wehldörp 113Well 42Wellen 256Westerbeverst 368Wittst 251Wohlthöben 15Wolljes 229Wulsbüttel 138Wulsdörp 4.349Wurthfleth 196

Kategorie:Landkreis
Kategorie:Provinz Hannover
Kategorie:Gifft dat nich mehr